Rahvusvaheline Paraolümpiakomitee

Rahvusvaheline Paraolümpiakomitee (RPOK) on rahvusvaheline mittetulundusühing ning paraolümpialiikumise ülemaailmne juhtorgan.

Rahvusvaheline Paraolümpiakomitee juhib paraolümpialiikumist, korraldab paraolümpiamängude läbiviimist ning toetab üle 200 liikmesorganisatsiooni, et võimaldada paraolümpiasportlastel saavutada spordiline tipptase. Rahvusvaheline Paraolümpiakomitee asutati 22. septembril 1989 DüsseldorfIs ning selle visioon on luua kaasav maailm läbi paraolümpiaspordi. Lisaks on Rahvusvahelise Paraolümpiakomitee eesmärk kasutada paraolümpiasporti kui katalüsaatorit hoiakute ja seadusandluse muutmiseks, luues suuremaid võimalusi maailma 1,3 miljardile puuetega inimesele.

Rahvusvahelisel Paraolümpiakomiteel on demokraatlik põhikiri ja struktuur ning see koosneb 185 rahvusliku paraolümpiakomitee esindajast, 18 rahvusvahelise föderatsiooni esindajast, kolmest rahvusvahelisest spordiorganisatsioonist puuetega inimeste jaoks ja viiest piirkondlikust organisatsioonist.RPOK hõlmab järgmisi piirkondlikke paraolümpiakomiteesid: Aasia Paraolümpiakomitee, Aafrika Paraolümpiakomitee, Ameerika Paraolümpiakomitee, Euroopa Paraolümpiakomitee ja Okeaania Paraolümpiakomitee. RPOK-i peakorter asub Saksamaal Bonnis.

Rahvusvahelise Paraolümpiakomitee esimene president oli kanadalane Robert Steadward.

 Viited 

 Välislingid 

 Ametlik veebileht

Kategooria:Paraolümpiamängud
Kategooria:Rahvusvahelised spordiorganisatsioonid